Silmuköök

Silmuköök on silmude küpsetamiseks kasutatav ahjuga hoone.

Ainus Eestis teadaolev säilinud silmuköök asub Karepal Kalame talumuuseumis Selja jõe ääres endises kalamehe talus. Kalame talu silmuköök on kantud ehitismälestisena kultuurimälestiste riiklikku registrisse.Kultuurimälestiste riiklik register. Mälestis nr. 15892, Kalame talu silmuköök

Kalame talu silmuköök on õhukestest tahutud paekividest laotud, laastudega kaetud viilkatusega hoone. Silmuköögis on lahtise koldega ahi, kus saab raudrestil silmusid röstida. Usutavasti kasutasid silmukööki varem ka teised piirkonna kalamehed.Kalame talu hooned ja õu. ENSV Ehituskomitee Arhitektuurimälestiste Kaitse Inspektsioon. Arhitektuurimälestise passVladislav Koržets. Mõnda silmuköögist. Kalale, 6.12.2010

Viited

Kategooria:Ehitised
Kategooria:Rannakultuur